Sovesh/autoresearch-or huggingface dataset:
ଓଡ଼ିଶାରେ ପ୍ରଚଳିତ ଛାୟା ନାଟକ ହିଁ ରାବଣ ଛାୟା ଭାବରେ ପରିଚିତ । ରାମାୟଣର କଥାବସ୍ତୁ ଓ ନାଟକରେ ରାବଣ ମୁଖ୍ୟ ଭୂମିକା ନେଉଥିବାରୁ ଆଉମଧ୍ୟ 'ଛାୟା' ଶବ୍ଦଟି ଆମ ଚଳଣିରେ ଅଶୁଭଦାୟକ ହୋଇଥିବାରୁ ଏହି ଛାୟା ନାଟକର ନାମକୁ 'ରାବଣ ଛାୟା' ରଖାଯାଇଛି । ଓଡ଼ିଶାର ବିରଳ ଲୋକକଳା ପରମ୍ପରାରେ ଏହା ସ୍ୱତନ୍ତ୍ର ସ୍ଥାନ ନେଇଛି । ଆମ ଦେଶ ଭାରତରେ ମଧ୍ୟ ଛାୟା ନାଟକର ପରମ୍ପରା ଅତି ପ୍ରାଚୀନ । ମହାଭାରତ ସମୟରୁ ଏହାର ପ୍ରଚଳନର ପ୍ରମାଣ ମିଳେ । ଗବେଷକମାନେ ମତ ଦିଅନ୍ତି ଯେ, ରାବଣ ଦେବୀ ସୀତାଙ୍କୁ ପୁଷ୍ପକ ବିମାନରେ ସମୁଦ୍ର ଉପର ଦେଇ ହରଣ କରିନେଉଥିବା ବେଳେ ସୀତା ରାବଣର ଛାୟାକୁ ସମୁଦ୍ରଜଳରେ ଦେଖି ତାଙ୍କର ଭବିଷ୍ୟତ କିଭଳି ଦୁଃଖମୟ ହେବାକୁ ଯାଉଛି ତାହାର ସୂଚନା ପାଇଥିଲେ । ରାବଣର ଛାୟା ଦେବୀ ସୀତାଙ୍କ ଜୀବନକୁ ପ୍ରଭାବିତ କରିଥିବାରୁ ଏହି ଲୋକକଳାକୁ 'ରାବଣ ଛାୟା' ନାମରେ ନାମିତ କରାଯାଇଛି ।

ବ୍ୟବହୃତ ସାମଗ୍ରୀ
ରାବଣ ଛାୟାରେ ପ୍ରଦର୍ଶିତ ପୁତ୍ତଳିକାଗୁଡିକ ହରିଣ କିମ୍ବା ସମ୍ବର ଚମଡାରେ ନିର୍ମିତ । ପ୍ରଥମେ ଚମଡାକୁ ସମତଳ ଚଟାଣ ଉପରେ ରଖି ଓଜନିଆ ଜିନିଷର ଚାପ ଦିଆଯାଏ । ଦୁଇ ତିନିଦିନ ଏଇଭଳି ରଖାଯିବାପରେ ସେଥିରୁ ଲୋମ ପରିଷ୍କାର କରାଯାଏ । ତା'ପରେ ସେଥିରେ ଉଦ୍ଦିଷ୍ଟ ଚରିତ୍ରର ନକ୍ସା ଅଙ୍କନ କରାଯାଏ । ଅଳଙ୍କରଣ ଓ ପୋଷାକ ପରିଚ୍ଛଦ ନିମନ୍ତେ ଉକ୍ତ କଣ୍ଢେଇରେ ଅନେକ ସୁସଜ୍ଜିତ କ୍ଷୁଦ୍ର ଛିଦ୍ର କରାଯାଏ । ତାହା ମଧ୍ୟଦେଇ ଆଲୋକ ଗତିକରି ଚିତ୍ରକୁ ସ୍ପଷ୍ଟ କରିଥାଏ । ଦେବତାଙ୍କ ଚରିତ୍ର କଣ୍ଢେଇଗୁଡିକ ପାଇଁ ହରିଣ ଚମଡା ଓ ଆସୁରିକ ଚରିତ୍ର ପାଇଁ ସମ୍ବର ଚମଡା ବ୍ୟବହାର କରାଯାଏ । ଗୋଟିଏ ଚରିତ୍ର ପାଇଁ ଅନେକଗୁଡିଏ କଣ୍ଢେଇ ତିଆରି କରାଯାଏ । କାରଣ ଏହି କଣ୍ଢେଇଗୁଡିକର କୌଣସି ଅଙ୍ଗ ପ୍ରତ୍ୟଙ୍ଗ ଚାଲୁ ନଥିବାରୁ ସମ୍ପୂର୍ଣ୍ଣ ରାମାୟଣ ପ୍ରଦର୍ଶନ ନିମନ୍ତେ ପ୍ରାୟ ଏକ ହଜାରରୁ ଅଧିକ ସଂଖ୍ୟାରେ କଣ୍ଢେଇ ତିଆରି କରିବାକୁ ପଡେ । ପ୍ରତି କଣ୍ଢେଇରେ ଗୋଟିଏ ବାଉଁଶ କାଠି ଖଞ୍ଜାଯାଏ । କଣ୍ଢେଇକୁ ଉଭୟ ପାର୍ଶ୍ୱରେ ମଜଭୁତ ସୂତାରେ ବନ୍ଧା ଯାଇଥାଏ ।

ମଞ୍ଚ ପ୍ରସ୍ତୁତି
ଏହି ନାଟକ ପ୍ରଦର୍ଶନ ପାଇଁ ଏକ ଆୟତ ଘନାକାର ମଞ୍ଚ ପ୍ରସ୍ତୁତ କରାଯାଏ । ତାହାର ଦୈର୍ଘ୍ୟ ୧୦ଫୁଟ, ପ୍ରସ୍ଥ ୬ଫୁଟ ଏବଂ ଉଚ୍ଚତା ୬ଫୁଟ ହୋଇଥାଏ । ଏହାର ସମ୍ମୁଖଭାଗ ଉପରକୁ ପ୍ରାୟ ତିନିଫୁଟ ଧଳା ପରଦାରେ ଆବୃତ୍ତ କରାଯାଇଥାଏ । ଏହିଭଳି ନିମ୍ନର ଅର୍ଦ୍ଧଭାଗକୁ ମଧ୍ୟ ୩ଫୁଟକୁ ଏକ ମସିଣା ଏବଂ ଅନ୍ୟ ତିନିପାର୍ଶ୍ୱକୁ କଳା କପଡାଦ୍ୱାରା ଘୋଡାଇ ଦିଆଯାଏ । ମଞ୍ଚ ମଧ୍ୟରେ ଏକ ଆଲୋକ ଉତ୍ସ(୧୦୦ ୱ।ଟ ବଲ୍‌ବ) ବ୍ୟବହାର କରାଯାଏ । ଏହାର ପ୍ରତିଫଳନରେ ପୁତ୍ତଳିକା ସଞ୍ଚାଳକ ରାବଣ ଛାୟା ପ୍ରଦର୍ଶନ କରିଥାନ୍ତି । ପୂର୍ବରୁ ପାରମ୍ପରିକ ଭାବେ ଜଡତେଳରେ ଦୀପ ଜଳାଯାଇ ଆଲୋକ ସୃଷ୍ଟି କରାଯାଉଥିଲା ।

ନାଟକ ପ୍ରଦର୍ଶନ ପରିଚାଳନା
କଣ୍ଢେଇ ସଞ୍ଚାଳକ କଣ୍ଢେଇକୁ ଲାଗିଥିବା କାଠିକୁ ଧରି ପରଦା ଉପରେ ସାମାନ୍ୟ ଚାପ ଦେଇ କଣ୍ଢେଇଗୁଡିକୁ ଆଲୋକ ସମ୍ମୁଖରେ ସଞ୍ଚାଳନ କରନ୍ତି । ବେଳେବେଳେ ଏକ ସମୟରେ ଏକାଧିକ କଣ୍ଧେଇ ସଞ୍ଚାଳନ କରିବାକୁ ହୋଇଥାଏ ଓ ସେତେବେଳେ ତିନି ଚାରିଜଣ କଣ୍ଢେଇ ସଞ୍ଚାଳନ କରିଥାନ୍ତି । ଅଷ୍ଟାଦଶ ଶତାବ୍ଦୀର ପ୍ରମୁଖ କବି ବିଶ୍ୱନାଥ ଖୁଣ୍ଟିଆଙ୍କ ବିଚିତ୍ର ରାମାୟଣ ଅବଲମ୍ବନ/ଛାୟାରେ ଏହି ରାବଣ ଛାୟା ନାଟକ ପରିବେଷଣ କରାଯାଉଛି । ଏଥିରେ ମୁଖ୍ୟ ଗାୟକ ମଞ୍ଚ ଡାହାଣ ପାର୍ଶ୍ୱରେ ଛିଡାହୋଇ ଖଞ୍ଜଣି ବଜାଇ ଛାନ୍ଦଗୁଡିକୁ ଗାଇବାବେଳେ ତାଙ୍କୁ ଦୁଇ ତିନିଜଣ ପାଳିଆ ସହାୟତା କରିଥାନ୍ତି । ସେମାନେ ଗିନି ଓ ଦାସକାଠିଆ ବାଦନ କରନ୍ତି । ପର୍ଦ୍ଦା ପଛରେ ଥିବା ସଞ୍ଚାଳକମାନେ ସଂଗୀତର ତାଳେତାଳେ କଣ୍ଢେଇ ଚାଳନା କରନ୍ତି । ଏବେ ଏହି ନାଟ୍ୟକଳାରେ 'କାଞ୍ଚି ଅଭିଜାନ', 'କର୍ଣ୍ଣବଧ',  'ଦୁର୍ଜନ ସଙ୍ଗେ କଲେ ବାସ',  'ପ୍ରଣୟ ବଲ୍ଲରୀ' , 'ଗାନ୍ଧିଜୀଙ୍କ ସତ୍ୟାଗ୍ରହ' , 'ଶିକ୍ଷା ଅଧିନିୟମ-୨୦୦୯' ଆଦି ପ୍ରଦର୍ଶନ କରାଯାଉଛି ।

ଆଧାର

ଓଡ଼ିଶାର ଲୋକକଳା
ହାଲୋଥେନ (ଇଂରାଜୀ ଭାଷାରେ Halothane, ବିକ୍ରୟ ନାମ Fluothane) ଏକ ସର୍ବାଙ୍ଗ ନିଶ୍ଚେତକ (general anesthetic) । ନିଶ୍ଚେତନ (anaesthesia) ଆରମ୍ଭ କରିବାକୁ ବା ଚାଲୁ ରଖିବାକୁ ଏହା ବ୍ୟବ‌ହାର କରାଯାଇପାରେ । ଏହାର ଅନେକ ସୁବିଧା ମଧ୍ୟରେ ଅଧିକ ଲାଳ (saliva) ତିଆରି ନ କରିବା ଏକ ମୂଖ୍ୟ ସୁବିଧା ଯାହା ଇନଟ୍ୟୁବେସନ (intubate, ଶ୍ୱାସନଳୀରେ ନଳି ଭର୍ତ୍ତି କରିବା) ନିମନ୍ତେ ସୁବିଧା ହୁଏ । ଆଘ୍ରାଣ (inhalation) ମାଧ୍ୟମରେ ଏହା ଦିଆଯାଏ । 

ହାଲୋଥେନର ପାର୍ଶ୍ୱ ପ୍ରତିକ୍ରିୟାରେ ଅନିୟମିତ ହୃତ୍‌ସ୍ପନ୍ଦନ (irregular heartbeat), ଶ୍ୱାସକ୍ରିୟା ଅଧୋଗତି (decreased effort to breathe ବା respiratory depression) ଓ ଯକୃତ ସମସ୍ୟା (liver problems) ହୋଇପାରେ । ପରଫିରିଆ ରୋଗ ଥିଲେ ବା ପରିବାରରେ ମାଲିଗନାଣ୍ଟ ହାଇପରଥର୍ମିଆ (malignant hyperthermia) ରୋଗର ଇତିହାସ ଥିଲେ ଏହି ଔଷଧ ଦିଆଯାଏ ନାହିଁ ।  ଗର୍ଭାବସ୍ଥାରେ ଶିଶୁ ଉପରେ ଏହାର ପ୍ରଭାବ ସ୍ପଷ୍ଟ ହୋଇନାହିଁ ଓ ସିଜରିଆନ ସେକସନ (cesarean section) ଅପରେଶନରେ ଏହା ଦେବାକୁ ସୁପାରିସ କରାଯାଏ ନାହିଁ ।

ସନ ୧୯୫୫ରେ ହାଲୋଥେନ ଆବିଷ୍କୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସନ ୨୦୧୪ରେ ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ୨୫୦ ମି:ଲି: ବୋତଲ କ୍ରୟ ମୂଲ୍ୟ ୨୨ରୁ ୫୨ ଡଲାର ଆମେରିକୀୟ ଡଲାର । ବିକଶିତ ଦେଶମାନଙ୍କରେ ଏହି ଔଷଧ ବଦଳରେ ନୂଆ ସେଭୋରୋଫ୍ଲୁରେନ (‌sevoflurane) ଉପଲବ୍‌ଧ କରାଯାଉଛି । ଯୁକ୍ତରାଷ୍ଟ୍ର ଆମେରିକାରେ ଏହା ବ୍ୟବସାୟୀକ ଭିତ୍ତିରେ ମିଳୁନାହିଁ ।

ଆଧାର 

ଔଷଧ
ଲଳିତ ମୋହନ ଶର୍ମା (୧୨ ଫେବୃଆରୀ ୧୯୨୮ – ୩ ନଭେମ୍ବର ୨୦୦୮) ଭାରତର ଉଚ୍ଚତମ ନ୍ୟାୟାଳୟର ୨୪ତମ ମୁଖ୍ୟ ବିଚାରପତି । ତାଙ୍କ ପିତା ଏଲ୍. ଏନ୍. ସିହ୍ନା ଥିଲେ ଭାରତର ପୂର୍ବତନ ଆଟର୍ଣ୍ଣି ଜେନେରାଲ । ଜଷ୍ଟିସ ଶର୍ମା ଭାରତର ଉଚ୍ଚତମ ନ୍ୟାୟାଳୟରେ ୧୮ ନଭେମ୍ବର ୧୯୯୨ରୁ ୧୧ ଫେବୃଆରୀ ୧୯୯୩ ପର୍ଯ୍ୟନ୍ତ ମୁଖ୍ୟ ବିଚାରପତି ଭାବେ କାର୍ଯ୍ୟ ତୁଲାଇଥିଲେ ।

ବୃତ୍ତିଗତ ଜୀବନ 
ଜଷ୍ଟିସ ଶର୍ମା ପାଟନା ବିଶ୍ୱବିଦ୍ୟାଳୟରୁ ୧୯୪୬ ମସିହାରେ ବି. ଏ. (ସମ୍ମାନ) ପରୀକ୍ଷାରେ ଉତ୍ତୀର୍ଣ୍ଣ ହେବା ପରେ ୧୯୪୮ରେ ଉକ୍ତ ବିଶ୍ୱବିଦ୍ୟାଳୟରୁ ବି. ଏଲ୍. ଡ଼ିଗ୍ରୀ ହାସଲ କଲେ । ୧୯୪୯ ମସିହାରେ ପାଟନା ଉଚ୍ଚ ନ୍ୟାୟାଳୟରେ ଏକ କିରାଣୀ ଭାବେ ଯୋଗ ଦେଇଥିଲେ । ପରେ ୧୯୫୦ ମସିହା ଫେବୃଆରୀ ମାସରୁ ପାଟନା ଉଚ୍ଚ ନ୍ୟାୟାଳୟରେ ଓକିଲାତି ଆରମ୍ଭ କଲେ । ୬ ମାର୍ଚ୍ଚ ୧୯୫୭ ମସିହାରେ ଭାରତର ଉଚ୍ଚତମ ନ୍ୟାୟାଳୟର ଓକିଲ ଭାବେ ପଞ୍ଜିକୃତ ହେବା ପରେ ସେ ଏକ ବରିଷ୍ଠ ଓକିଲ ଭାବେ ମାନ୍ୟତା ପ୍ରାପ୍ତ ହେଲେ । ୧୨ ଏପ୍ରିଲ ୧୯୭୩ରେ ସେ ପାଟନା ଉଚ୍ଚ ନ୍ୟାୟାଳୟର ଏକ ବିଚାରପତି ଭାବେ ଯୋଗଦେଲେ ।

୧୮ ନଭେମ୍ବର ୧୯୯୨ରେ ସେ ଭାରତର ଉଚ୍ଚତମ ନ୍ୟାୟାଳୟର ବିଚାରପତି ଆସନକୁ ଉନ୍ନିତ ହୋଇ ପରେ ୧୮ ନଭେମ୍ବର ୧୯୯୨ରେ ସର୍ବୋଚ୍ଚ ନ୍ୟାୟାଳୟରେ ମୁଖ୍ୟ ବିଚାରପତି ଆସନ ଅଳଂକୃତ କରିଥିଲେ । ପରିଶେଷରେ ୧୧ ଫେବୃଆରୀ ୧୯୯୩ ଦିନ ସେ ଚାକିରିରୁ ଅବସର ନେଇଥିଲେ ।

ପରିବାର ଏବଂ ବାଲ୍ୟ ଜୀବନ 
ଲଳିତ ମୋହନ ଶର୍ମା ୧୨ ଫେବୃଆରୀ ୧୯୨୮ରେ ବିହାର ରାଜ୍ୟର ଗୟାଜିଲ୍ଲା ଅନ୍ତର୍ଗତ ମୁସି ଗ୍ରାମରେ ଏକ ଜମିଦାରି ପରିବାରରେ ଜନ୍ମ ଗ୍ରହଣ କରିଥିଲେ । ତାଙ୍କ ପିତା ଲାଲ ନାରାୟଣ ସିହ୍ନା ଭାରତରେ ଇନ୍ଦିରାଗାନ୍ଧୀଙ୍କ ପ୍ରଧାନମନ୍ତ୍ରୀତ୍ୱ କାଳରେ  ୧୭ ଜୁଲାଇ ୧୯୭୨ରୁ ଏପ୍ରିଲ ୫ ୧୯୭୭ ପର୍ଯ୍ୟନ୍ତ ଭାରତର ଆଟର୍ଣ୍ଣି ଜେନେରାଲ ଥିଲେ । ତାଙ୍କ ପୁତ୍ର ଜଷ୍ଟିସ ପାର୍ଥ ସାରଥୀ ପାଟନା ଉଚ୍ଚ ନ୍ୟାୟାଳୟର ଏକ ବିଚାରପତି ଭାବେ କାର୍ଯ୍ୟ ତୁଲାଇଥିଲେ ।

ମୃତ୍ୟୁ 

ଜଷ୍ଟିସ ଶର୍ମା ୮୦ ବର୍ଷ ବୟସରେ ୩ ନଭେମ୍ବର ୨୦୦୮ ଦିନ ପାଟନାସ୍ଥିତ ନିଜ ବାସଭବନରେ ଶେଷ ନିଃଶ୍ୱାସ ତ୍ୟାଗ କରିଥିଲେ । ମୃତ୍ୟୁ ବେଳକୁ ତାଙ୍କ ପରିବାର ଅନ୍ୟ ସଦସ୍ୟମାନେ ହେଲେ ତାଙ୍କର ସ୍ତ୍ରୀ, ପୁତ୍ର ଏବଂ କନ୍ୟା ।

ଆଧାର

ବାହାର ଲିଙ୍କ 
 Biography

 ୧୯୨୮ ଜନ୍ମ
 ୨୦୦୮ ମୃତ୍ୟୁ
 ଭାରତର ଉଚ୍ଚତମ ନ୍ୟାୟାଳୟର ମୁଖ୍ୟ ବିଚାରପତି
ବିଠଲଭାଇ ଜାଭେରୀ (୧୯୧୬ – ୧୯୮୫) ଜଣେ ଭାରତୀୟ ସ୍ୱାଧୀନତା ସଂଗ୍ରାମୀ, କଥାଚିତ୍ର ନିର୍ମାତା, ଫଟୋଗ୍ରାଫର, ଲେଖକ ତଥା ମହାତ୍ମା ଗାନ୍ଧୀଙ୍କ ଘନିଷ୍ଠ ସହଯୋଗୀ ଥିଲେ । ସେ ଦାଣ୍ଡି ଯାତ୍ରାଠାରୁ ୧୯୪୮ ମସିହାରେ ମୃତ୍ୟୁ ପର୍ଯ୍ୟନ୍ତ ଫଟୋଗ୍ରାଫ୍ ମାଧ୍ୟମରେ ମହାତ୍ମା ଗାନ୍ଧୀଙ୍କୁ ଡକ୍ୟୁମେଣ୍ଟ୍ କରିଥିଲେ, ଯାହାକି ଅନେକ ପ୍ରଦର୍ଶନୀରେ ପ୍ରଦର୍ଶିତ ହୋଇଥିଲା ଏବଂ ଅନେକ ସାହିତ୍ୟିକ କାର୍ଯ୍ୟରେ ବ୍ୟବହୃତ ହୋଇଥିଲା । ପିଟର ରୁହେଙ୍କଦ୍ୱାରା ରଚିତ ପୁସ୍ତକ ଗାନ୍ଧୀ-ଏ ଫଟୋ ବାଇଓଗ୍ରାଫିରେ  ତାଙ୍କର ଅନେକ ଫଟୋଗ୍ରାଫ୍ ବ୍ୟବହାର ହୋଇଥିଲା । ଦିନାନାଥ ଗୋପାଳ ତେନ୍ଦୁଲକରଙ୍କଦ୍ୱାରା ନିର୍ମିତ ମହାତ୍ମା ଗାନ୍ଧୀଙ୍କ ଜୀବନୀ, ମହାତ୍ମା: ଲାଇଫ୍ ଅଫ୍ ମୋହନଦାସ କରମଚାନ୍ଦ ଗାନ୍ଧୀରେ ସେ ସହକର୍ମୀ ଥିଲେ । ତାଙ୍କଦ୍ୱାରା ଗାନ୍ଧୀଜୀଙ୍କ ଉପରେ ନିର୍ମିତ ୩୩୦ ମିନିଟ୍‌ର ଡକ୍ୟୁମେଣ୍ଟାରୀ ମହାତ୍ମା: ଲାଇଫ୍ ଅଫ୍ ଗାନ୍ଧୀ, ୧୮୬୯–୧୯୪୮, ୧୪ଟି ଅଧ୍ୟାୟରେ ମୁକ୍ତିଲାଭ କରିଥିଲା । ସାହିତ୍ୟ ଓ ଶିକ୍ଷା କ୍ଷେତ୍ରରେ ତାଙ୍କ ଅବଦାନ ପାଇଁ ୧୯୬୯ ମସିହାରେ ଭାରତ ସରକାର ତାଙ୍କୁ ତୃତୀୟ ସର୍ବୋଚ୍ଚ ନାଗରିକ ସମ୍ମାନ ପଦ୍ମ ଭୂଷଣ ପ୍ରଦାନ କରିଥିଲେ ।

ଆଧାର

ବାହାର ଲିଙ୍କ୍ 
 
 
 

୧୯୧୬ ଜନ୍ମ
୧୯୮୫ ମୃତ୍ୟୁ
ଭାରତର ସ୍ୱାଧୀନତା ସଂଗ୍ରାମୀ
ପଦ୍ମ ଭୂଷଣ ସମ୍ମାନିତ
ଗାନ୍ଧୀବାଦୀ
ଅଶୋକ ଚନ୍ଦନ ( ୧୯୫୨ - ୧୯୮୪ ) ଜଣେ ଓଡ଼ିଆ ଗାଳ୍ପିକ ଥିଲେ । ତାଙ୍କ ନାମରେ ଅଶୋକ ସ୍ମୃତି ସମିତି ପ୍ରତିଷ୍ଠା କରାଯାଇ, ପ୍ରତିବର୍ଷ ଅଶୋକ ଚନ୍ଦନ ସ୍ମୃତି ପୁରସ୍କାର ପ୍ରଦାନ କରାଯାଇଥାଏ ।

ଜୀବନୀ 
ଅଶୋକ ୧୯୫୨ ମସିହାରେ ବଲାଙ୍ଗୀର ଜିଲ୍ଲାର ପାଟଣାଗଡ଼ଠାରେ ଜନ୍ମଗ୍ରହଣ କରିଥିଲେ । ତାଙ୍କର ୩୨ ବର୍ଷର ଜୀବନକାଳ ମଧ୍ୟରେ ସେ ପ୍ରାୟ ୬୦ଟି ଗପ ଲେଖିଥିଲେ । ତାଙ୍କ ଗପରେ, ଅଭାବି ମଣିଷମାନଙ୍କର ଭାବନା, ଆଶା ଓ ବେଦନା ପରିଲକ୍ଷିତ ହୋଇଥାଏ ।

ରଚନାବଳୀ 
 ଅଶୋକ ଏବଂ ଅଶୋକ
 ପୁନଶ୍ଚ ଅଶୋକ

ଆଧାର 

୧୯୫୨ ଜନ୍ମ
୧୯୮୪ ମୃତ୍ୟୁ
ଓଡ଼ିଆ ଗାଳ୍ପିକ
୧୧୩୫ ଗ୍ରେଗୋରି ପାଞ୍ଜି ଅନୁସାରେ ଏକ ସାଧାରଣ ବର୍ଷ ଅଟେ |

ଘଟଣା

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ଅଜ୍ଞାତ ତିଥି ଘଟଣା

ଜନ୍ମ

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ମୃତ୍ୟୁ

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ଆଧାର 

୧୧୩୫
ବଟ ତିଆରି ବର୍ଷ ଲେଖା
ଘଟଣାବଳୀ

ଜନ୍ମ 
 ୧୯୫୪- କୈଳାସ ସତ୍ୟାର୍ଥୀ, ନୋବେଲ ଶାନ୍ତି ପୁରସ୍କାର ସମ୍ମାନିତ ସ୍ୱେଚ୍ଛାସେବୀ

ଦେହାନ୍ତ

ପର୍ବପର୍ବାଣି

ଅଧିକ ତଥ୍ୟ 
  BBC: ଏହି ଦିନ
   କାନାଡାରେ ଏହି ଦିନ

ଜାନୁଆରୀ
ବଟଦ୍ୱାରା ତିଆରି ତାରିଖ ଲେଖା
ଉଦଳା  ମୟୂରଭଞ୍ଜ ଜିଲ୍ଲାର ଏକ ବିଜ୍ଞାପିତ ଅଞ୍ଚଳ  ।

ଭୂଗୋଳ

ଇତିହାସ

ପର୍ଯ୍ୟଟନ

ଆଧାର

ମୟୂରଭଞ୍ଜ ଜିଲ୍ଲାର ଗାଆଁ ଓ ସହର
ଇନ୍ଦ୍ରାବତୀ ଜାତୀୟ ପାର୍କ ବ୍ହରତୀୟ ରାଜ୍ୟ ଛତିଶଗଦର ବିଜାପୁର ଜିଲ୍ଲାରେ ଅବସ୍ଥିତ ଏକ ଜାତୀୟ ଉଦ୍ୟାନ ।  ଇନ୍ଦ୍ରାବତୀ ନଦୀ ଅନୁସାରେ ଏହାର ନାମକରଣ ଏହିପରି ହେଇଛି । ଏଠାରେ ବର୍ତ୍ତମାନ ବିରଳ ହେଇ ଯାଉଥିବା ଆରଣ୍ୟ ମହିଷୀ ମାନଙ୍କର ବାସସ୍ଥାନ । 

Iଏହି ପାର୍କ ଛତିଶଗଦ ରାଜ୍ୟରେ ଥିବା ସମସ୍ତ ବନ୍ୟପ୍ରାଣୀ ପାର୍କଠାରୁ ସର୍ବୋତ୍ତମ ଓ ପ୍ରସିଦ୍ଧ । ଏହା ଛତିଶଗଦରେ ଥିବା 2ଟି ବ୍ୟାଧର ରିଜର୍ଭ ପ୍ରକଳ୍ପ ମଧ୍ୟରୁ ଅନ୍ୟତମ ।ଅନନ୍ୟଟି ଉରଣ୍ଡୀ-ସିତଣ୍ଡି ନାମରେ ପରିଚିତ । ଇନ୍ଦ୍ରାବତୀ ନଦୀ ଏହି ପାର୍କର ପୂର୍ବ ଅଞ୍ଚଳରୁ ପଶ୍ଚିମ ଅଞ୍ଚଳ ଯାଇ ପ୍ରବାହିତ ଓ ଏହା ସେ ପଟରେ ପ୍ରାଚୀର ପରି କାର୍ଯ୍ୟ କରିଥାଏ ।ଏହି ପାର୍କର ଆୟତନ 2799.08 ବର୍ଗ କିଲୋମିଟର । ଏହା 1978ରେ ଜାତୀୟ ପାର୍କ ଓ 1983ରେ ଜାତୀୟ ବ୍ୟାଘ୍ର ଅଭୟାରଣ୍ୟର ମାନ୍ୟତା   ପାଇଥିଲା । ଏହାକୁ ଭାରତର ସର୍ବଶ୍ରେଷ୍ଠ ବ୍ୟାଘ୍ର ଅଭୟାରଣ୍ୟ କୁହାଯାଏ ।

ଭୌଗୋଳିକ ସ୍ଥିତି 
ପାର୍କ ସାଧାରଣତଃ 177ରୁ 599 ମିଟର ସମୁଦ୍ରପତ୍ତାନ ଉପରେ  ରହିଛି । ମୁଖ୍ଯତଃ ପାର୍ବତ୍ଯ ଆରଣ୍ୟରେ ପୂର୍ଣ ଏହି ପାର୍କରେ ବହୁବିଧ ପ୍ରକାର ବନ୍ୟ ପ୍ରାଣୀ ଓ ପକ୍ଷୀ ରହନ୍ତି । ସେଥିମଧ୍ୟରୁ କେତେକ ଅବଲୁପ୍ତ ଅବସ୍ଥାକୁ ଆସୁଥିବା ବିରଳ ପ୍ରଜାତିର ଜୀବ ଜନ୍ତୁ ମଧ୍ୟ ଅନ୍ତର୍ଭୁକ୍ତ ।ଚିର ସବୁଜ ତଥା ଘ୍ଯଞ୍ଚ ଆରଣ୍ୟରେ ପରିପୂର୍ଣ ଏହି ପାର୍କ ପର୍ଯ୍ୟଟକଙ୍କୁ ବହୁ ସଂଖ୍ୟା  ରେ ଆକର୍ଷିତ କରେ ।

ବୃକ୍ଷରାଜି 
ଏଠାରେ ଟ୍ରାପିକାଳ ଜାତୀୟ ଆର୍ଦ୍ର ଭୂ7ମି ଜଙ୍ଗଲରେ ହଉଥିବା ଶାଲ , ପିଆଶାଳ , ଓ ବାଉଶ ବୃକ୍ଷ ବହୁଳ ପରିମାଣରେ ଦେଖାଯାଇଥାଏ । ଏହି ଜଙ୍ଗଲ ମଧ୍ୟରେ ଉତ୍କୃଷ୍ଟ ତୃଣଭୂମିଗୁଡ଼ିକ ମଧ୍ୟ ରହିଥିବାରୁ ତାହା ଆରଣ୍ୟ ମହିଷୀ ଓ ଚିତଳ , ସଂବର , ହରିଣ ନୀଳଗାଇ , ଗୌର ଆଦି ଜନ୍ତୁଙ୍କ ପାଇଁ ଆହାର ଦେଇଥାଏ ।

ବନ୍ୟପ୍ରାଣୀ 
ଅସିଆ ଆରଣ୍ୟ ମହିଷୀ ଏହି ପାର୍କରେ ବହୁ ସଂଖ୍ୟାରେ ଏବେ ଯାଏ ରହିଛନ୍ତି । ଯଦିଓ ସେମାନେ ଅନନ୍ୟ ସ୍ଥାନରେ ବିଲୁପ୍ତ ହେଇ ଗଲେଣି । ଭାରତୀୟ ବାଇଶନ , ( ଗୌର) ସଂଭର , ଚିତଳ ଚାରି ଶ୍ରୁଙ୍ଗ ବିଶିଷ୍ଟ ହରିଣ , ଜଙ୍ଗଲି ଶ୍ୱାନ , ଉଡନ୍ତା ନେଉଳ ପୋର୍କୁପାଇନ ଆଦି ଏହାର ମୂଲ୍ଯବାନ ପ୍ରନିସମ୍ପଦ ଭିତରେ ଅଛନ୍ତି । ଏହା ଚ୍ଯହାଡ ବହୁ ସହନ୍ୟାରେ କୋବରା , ପାଇଥନ ଜାତୀୟ ସରୀସୃପ ମଧ୍ୟ ଦେଖାଯାଇଥାନ୍ତି ।

ଯାତାୟତ 
ଜଗଦଳପୁର  ଠାରୁ ଏଠାକୁ ସହଜରେ ରାସ୍ତା ପଥ ଦେଇ ଆସି ହୁଏ । ଏଠାରୁ ନିକଟତମ ଗ୍ରାମ କୁଟୃଇଠାରୁ 22.4 କିଲୋମିଟର ଜଗଦଳ ପୁର - ଭୋପାଲପଟ୍ଟନାମ ରାସ୍ତାରେ ଆସିଲେ ପହଞ୍ଚି ହୁଏ । ଜଗଦଳପୁରଠାରୁ 145.6 କିଲୋମିଟର ଆସିଲେ କୁଟୃଇ ଲିଙ୍କ ରୋଡ ପହଞ୍ଚି ହୁଏ । ଏହାର ନିକଟତମ ରେଳ ଷ୍ଟେସନ ଓ ବିମାନ ବନ୍ଦର ଜଗଦଳପୁରଠାରେ ଅବସ୍ଥିତ ।

ଗସ୍ତ ସମୟ 
ଡିସେମ୍ବର 15ରୁ ଜୁନ 15 ଯାଏ ପାର୍କକୁ ପାରଦର୍ଶନ ପାଇଁ ଆସିବାର ଉପଯୁକ୍ତ ସମୟ ।

ପୁନଶ୍ଚ ଦେଖଣା 
 National parks of India
 Kanger Ghati National Park
 Jagdalpur
 Indian Council of Forestry Research and Education

ଆଧାର 

ଭାରତର ଜାତୀୟ ଉଦ୍ୟାନ
ୟୁରେମିଆ (ଇଂରାଜୀ ଭାଷାରେ Uremia) ଏକ ଲକ୍ଷଣ ପୁଞ୍ଜ ଯାହା ବୃକ୍‌କର କାର୍ଯ୍ୟକ୍ଷମତା କମ୍ ହେବାରୁ ପ୍ରକାଶ ପାଏ |  ଏହି ଲକ୍ଷଣଗୁଡ଼ିକରେ ଥକ୍କା, ବାନ୍ତି, ଭୋକ ହ୍ରାସ, ମାଂସପେଶୀ କୁଞ୍ଚନତା/ କ୍ରାମ୍ପ, ଗଲୁ, ରେସ୍ଟଲେସ ଲେଗ୍ ସିଣ୍ଡ୍ରୋମ, ଦ୍ୱନ୍ଦ୍ୱ କିମ୍ବା ପ୍ରଶ୍ୱାସରେ ପରିସ୍ରା ଗନ୍ଧ ମିଳେ ।   ରୋଗ ଜଟିଳ ହେଲେ ସବଡୁରାଲ ହେମାଟୋମା, ୟୁରେମିକ ପେରିକାର୍ଡ଼ାଇଟିସ, ବା ଫୁସଫୁସ ଇଡିମା ହୋଇପାରେ। 

ତୀବ୍ର କିମ୍ବା କ୍ରନିକ୍ ବୃକକ୍ ରୋଗ ଯୋଗୁ ଏହି ଅବସ୍ଥା ହୋଇପାରେ |  ମଧୁମେହ, ଉଚ୍ଚ ରକ୍ତଚାପ, ବୃକ୍‌କ ଧମନୀ ସ୍ଟେନୋସିସ, ହେମୋଲାଇଟିକ-ୟୁରିମିକ ସିଣ୍ଡ୍ରୋମ, ଆଇଜିଏ ନେଫ୍ରୋପାଥି, ଫୋକାଲ ସେଗମେଣ୍ଟାଲ ଗ୍ଲୋମେରୁଲୋସ୍କ୍ଲେରୋସିସ, ମେମ୍ବ୍ରେନୋପ୍ରଲିଫରେଟିଭ ଗ୍ଲୋମେରୁଲୋନେଫ୍ରାଇଟିସ ବା ପଲିସିସ୍ଟିକ ବୃକ୍‌କ ରୋଗରେ ଏହା ହୁଏ।  ଶରୀରର ବର୍ଜ୍ୟବସ୍ତୁ ରୋଗ ବୃକ୍‌କ ଯୋଗୁ ନିଷ୍କାସିତ ହୋଇପାରେ ନାହିଁ |    ଗ୍ଲୋମେରୁଲାର ଫିଲଟ୍ରେସନ ରେଟ (GFR) ୧୫ ମିଲି/ ମିନିଟରୁ କମ୍ ହେଲେ ଏହି ଅବସ୍ଥା ଉପୁଜେ |  ଜିଏଫଆର ସାଧାରଣ ପାଖାପାଖି ହେଲେ  କମ୍ ଲକ୍ଷଣ ଦେଖାଯାଏ | 

ପ୍ରାରମ୍ଭିକ ଚିକିତ୍ସା ସାଧାରଣତଃ ଡାଏଲିସିସ ପ୍ରଣାଳୀରେ କରାଯାଏ |  ଲୋହିତ ରକ୍ତ କଣିକା କମ୍ ଥିଲେ  ଏରିଥ୍ରୋପଏସିସ୍-ସ୍ଟିମୁଲେଟିଙ୍ଗ ଏଜେଣ୍ଟ ବ୍ୟବହାର କରାଯାଇପାରେ ଏବଂ କମ୍ ପୋଟାସିୟମ୍ ଥିବା ଖାଦ୍ୟ ଖାଇବାକୁ ସୁପାରିଶ କରାଯାଏ |  ପରବର୍ତ୍ତୀ କାଳରେ ବୃକ୍‌କ ପ୍ରତିରୋପନ କରାଯାଇପାରେ |  ଚିକିତ୍ସା ନ କଲେ ଫଳାଫଳ ଖରାପ ହୁଏ | 

ୟୁରେମିଆର ରୋଗୀ ସଂଖ୍ୟା ଅସ୍ପଷ୍ଟ କାରଣ ବୃକ୍‌କ କାର୍ଯ୍ୟ ହ୍ରାସ ହେବା ପୂର୍ବରୁ ଅଧିକାଂଶ ଲୋକ ଡାଏଲିସିସ୍ ଆରମ୍ଭ କରନ୍ତି |  "ୟୁରେମିଆ" ଶବ୍ଦର ଅର୍ଥ ହେଉଛି "ରକ୍ତରେ ପରିସ୍ରା"।  ଆରମ୍ଭରୁ ବୃକ୍‌କ ବିଫଳତା ହେତୁ ସମସ୍ତ ଲକ୍ଷଣ ପାଇଁ ୟୁରେମିଆ ଶବ୍ଦ ବ୍ୟବହୃତ ହୋଇଥିବାବେଳେ ୨୦୦୦ ଦଶକଠାରୁ ଏହା ଅଧିକ ତରଳ ପଦାର୍ଥ, ଅସ୍ୱାଭାବିକ ଇଲେକ୍ଟ୍ରୋଲାଇଟ  କିମ୍ବା ସ୍ୱଳ୍ପ ଲାଲ ରକ୍ତ କଣିକା କାରଣ ଥିଲେ ଏହା ନିର୍ଣ୍ଣୟ କରାଯାଉ ନାହିଁ |  ଏହି ଅବସ୍ଥା ପ୍ରଥମେ ୧୮୩୬ ମସିହାରେ ରିଚାର୍ଡ଼ ବ୍ରାଇଟଙ୍କଦ୍ୱାରା ବର୍ଣ୍ଣନା କରାଯାଇଥିଲା |

ଆଧାର 

ଚିକିତ୍ସା ବିଜ୍ଞାନ
Translated from MDWiki
ବୋଉ, ୧୯୯୮ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ବିଜୟ ମିଶ୍ର ଏହି କଥାଚିତ୍ରଟିର ସଂଳାପ ରଚନା କରିଥିଲେ । ସବ୍ୟସାଚୀ ମହାପାତ୍ର ଏହି କଥାଚିତ୍ରଟିର ପ୍ରଯୋଜନା କରିଥିଲେ, ଚିତ୍ରନାଟ୍ୟ ରଚନା କରିଥିଲେ ଓ ନିର୍ଦ୍ଦେଶନାରେ ନିର୍ମିତ ହେଇଥିଲା ।

ମହାଶ୍ୱେତା ରାୟ, ବିଜୟ ମହାନ୍ତି, ସିଦ୍ଧାନ୍ତ ମହାପାତ୍ର, ମିହିର ଦାସ, ଉଷସୀ ମିଶ୍ର, ଜ୍ୟୋତି ମିଶ୍ର, ଶରତ ପୂଜାରୀ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନେତ୍ରୀ ଉଷସୀ ମିଶ୍ର ଓ ଜ୍ୟୋତି ମିଶ୍ର ଏହି କଥାଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ ।

ଅଭିନୟ 
 ମହାଶ୍ୱେତା ରାୟ
 ମିହିର ଦାସ
 ସିଦ୍ଧାନ୍ତ ମହାପାତ୍ର
 ଜ୍ୟୋତି ମିଶ୍ର
 ବିଜୟ ମହାନ୍ତି
 ଶରତ ପୂଜାରୀ
 ଉଷସୀ ମିଶ୍ର
 ଅକ୍ଷୟ ବସ୍ତିଆ
 ଜୟୀରାମ ସାମଲ
 ସ୍ନିଗ୍ଧା ମହାନ୍ତି
 ଜର୍ଜ ତିଆଡ଼ି
 ଇନ୍ଦୁ ପାତ୍ର

ଗୀତ ଓ ସଙ୍ଗୀତ 
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ରମେଶ ମହାନନ୍ଦ । ଶ୍ରୀକାନ୍ତ ଗୌତମ, ନିଜାମ, ରଜନୀ ରଞ୍ଜନ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ମହମ୍ମଦ ସିକନ୍ଦର ଆଲମ, ଗୀତା ଦାଶ, ରାମହରି ଦାସ, ସୁବାସ ଦାସ, ବିଭୁ କିଶୋର, ବିଷ୍ଣୁ ନାୟକ, ପ୍ରିତିନନ୍ଦା ରାଉତରାୟ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

ଗୀତ

ଆଧାର

ବାହାର ଆଧା
 

୧୯୯୮ର ଓଡ଼ିଆ କଥାଚିତ୍ର
ଘଟଣାବଳୀ

ଜନ୍ମ 
 ୧୯୩୨ – ରାଖାଲ ମହାନ୍ତି, କବି ସମ୍ରାଟ ଉପେନ୍ଦ୍ର ଭଞ୍ଜ ସମ୍ମାନ ପ୍ରାପ୍ତ ସଙ୍ଗୀତଜ୍ଞ (ମୃତ୍ୟୁ: ୧୪ ଅପ୍ରେଲ ୨୦୧୯)

ଦେହାନ୍ତ

ପର୍ବପର୍ବାଣି

ବାହାର ଲିଙ୍କ 

  BBC: ଏହି ଦିନ
  କାନାଡାରେ ଏହି ଦିନ

ଜୁନ
ବଟଦ୍ୱାରା ତିଆରି ତାରିଖ ଲେଖା
ହାଇଡ୍ରୋସେଫାଲସ ବା ଜଳଶୀର୍ଷ (ଇଂରାଜୀରେ Hydrocephalus) ଏକ ବେମାରୀ ଯେଉଁଥିରେ ମସ୍ତିଷ୍କ ଭିତରେ ଅସାଧାରଣ ପରିମାଣର ସେରେବ୍ରୋସ୍ପାଇନାଲ ଫ୍ଲୁଇଡ (cerebrospinal fluid ବା ସିଏସଏଫ/CSF)) ଜମିଯାଏ । ଅଧିକ ପରିମାଣର ସିଏସଏଫ ଜମିଯିବା ଯୋଗୁ ଖପୁରି ମଧ୍ୟରେ ଅସାଧାରଣ ଚାପ (pressure inside the skull) ସୃଷ୍ଟି ହୁଏ । ବୟସ୍କ ଲୋକଙ୍କର ମୁଣ୍ଡବଥା, ଦୈତ ଦୃଷ୍ଟି (double vision), ଶାରୀରିକ ସନ୍ତୁଳନ(balance) ଅଭାବ, ବ୍ୟକ୍ତିତ୍ୱ ପରିବର୍ତ୍ତନ, ମୂତ୍ର ଅସଂଯତି (urinary incontinence) ବା ମାନସିକ ଦୁର୍ବଳତା (mental impairment) ଦେଖାଯାଇପାରେ ।  ଶିଶୁଙ୍କର ମୁଣ୍ଡ ଆକାର ଶୀଘ୍ର ବଢ଼ିଯାଏ ।  ଅନ୍ୟାନ୍ୟ ଲକ୍ଷଣ ମଧ୍ୟରେ ବାନ୍ତି, ନିଦୁଆ ଭାବ, ଅପସ୍ମାର ବାତ  ଓ ନିମ୍ନମୂଖି ଡୋଳା ଦେଖାଯାଏ । 

ଜନ୍ମ ତୃଟି (birth defect) ଯୋଗୁ ବା ଅନ୍ୟାନ୍ୟ କାରଣ ଯୋଗୁ ଜୀବନରେ ପରେ ହାଇଡ୍ରୋସେଫାଲସ ହୋଇପାରେ । ଅନ୍ୟାନ୍ୟ ସ‌ହ‌ଯୋଗୀ ଜନ୍ମ ତୃଟି ଯେପରିକି ନିଉରାଲ ଟ୍ୟୁବ ତୃଟି (neural tube defects) ବା ଆକ୍ୱିଡକ୍ଟାଲ ସ୍ଟେନୋସିସ (aqueductal stenosis) ମଧ୍ୟ ହାଇଡ୍ରୋସେଫାଲସ ସ‌ହିତ ଦେଖାଯାଏ । ମେନିଞ୍ଜାଇଟିସ୍, ମସ୍ତିଷ୍କ ଅର୍ବୁଦ, ମସ୍ତିସ୍କ ଆଘାତ, ଇଣ୍ଟ୍ରାଭେଣ୍ଟ୍ରିକୁଲାର ହେମୋରେଜ (intraventricular hemorrhage) ଓ ସବଆରାକନଏଡ ହେମୋରେଜ (subarachnoid hemorrhage) ଯୋଗୁ ମଧ୍ୟ ହାଇଡ୍ରୋସେଫାଲସ ହୁଏ । ଚାରି ପ୍ରକାର ହାଇଡ୍ରୋସେଫାଲସ ଦେଖାଯାଏ: କମ୍ୟୁନିକେଟିଙ୍ଗ, ନନ କମ୍ୟୁନିକେଟିଙ୍ଗ, ଏକ୍ସ ଭାକୁଓ (ex-vacuo) ଓ ନର୍ମାଲ ପ୍ରେସର (normal pressure) ଦେଖାଯାଏ ।  ରୋଗୀ ପରୀକ୍ଷା ଓ ମେଡିକାଲ ଇମେଜିଙ୍ଗ କରି ରୋଗ ନିର୍ଣ୍ଣୟ କରାଯାଏ ।

ହାଇଡ୍ରୋସେଫାଲସ ରୋଗୀର ଅପରେଶନରେ ଏକ ସଣ୍ଟ ସିସ୍ଟମ (shunt system) ଲଗେଇ ସେରେବ୍ରୋସ୍ପାଇନାଲ ଫ୍ଲୁଇଡ ନିଷ୍କାସନ କରାଯାଏ । କେତେକ ଲୋକଙ୍କର ଥାର୍ଡ଼ ଭେଣ୍ଟ୍ରିକୁଲୋସ୍ଟୋମି (third ventriculostomy) ଅପରେଶନ କରାଯାଏ । ସଣ୍ଟ ଅପରେଶନର ମଧ୍ୟ ଜଟିଳତା ଥାଏ ଯଥା:- ଅତ୍ୟଧିକ ନିଷ୍କାସନ, ସ୍ୱଳ୍ପ ନିଷ୍କାସନ, ମେକାନିକାଲ ତୃଟି, ସଂକ୍ରମଣ ଓ ଅବରୋଧ । ସମୟକ୍ରମେ ସଣ୍ଟର ବଦଳ ଆବଶ୍ୟକ ହୁଏ । ଚିକିତ୍ସାର ବିଭିନ୍ନ ଫଳାଫଳ ଦେଖାଯାଏ । ଚିକିତ୍ସିତ ନ ହେଲେ ମୃତ୍ୟୁ ହୋଇପାରେ ।

ପ୍ରତି ୧୦୦୦ ନବଜାତ ଶିଶୁଙ୍କ ମଧ୍ୟରୁ ଜଣେ ବା ଦୁଇ ଜଣଙ୍କର ହାଇଡ୍ରୋସେଫାଲସ ରୋଗ ଥାଏ । ବିକାଶଶୀଳ ଦେଶମାନଙ୍କରେ (developing world) ଏହି ରୋଗ ହାର ଅଧିକ ଥାଇପାରେ । ୨୦୦୦ ବର୍ଷ ପୂର୍ବେ ମଧ୍ୟ ହିପୋକ୍ରେଟ (Hippocrates) ଏହି ରୋଗ ବିଷୟ ବର୍ଣ୍ଣନା କରିଥିଲେ । ହାଇଡ୍ରୋ ଅର୍ଥ ଜଳ ଓ ସେଫାଲସ ଅର୍ଥ ମୁଣ୍ଡ, ଏହି ଦୁଇ ଶବ୍ଦ ମିଶି ହାଇଡ୍ରୋସେଫାଲସ ନାମ ଦିଆହୋଇଛି ।

ଆଧାର 

ଚିକିତ୍ସା ବିଜ୍ଞାନ
ସପୁତରା ଭାରତୀୟ ରାଜ୍ୟ ଗୁଜରାଟର ଡଙ୍ଗା ଜିଲ୍ଲାରେ ଏକ ଶୈଳ ନିବାସ ତଥା ମୁନସିପାଳ ସହର ।  ଏକ

ଭୌଗୋଳିକ ସ୍ଥିତି 
ପଶ୍ଚିମ ଘାଟ ପର୍ବତମାଳର ଡାଙ୍ଗ ଜଙ୍ଗଲ ଅଞ୍ଚଳରେ ଏହି ଶୈଳ ନିବାସ ରହିଛି ।  ଏହି ରେଞ୍ଜର ପତ୍ତନ ପ୍ରାୟ 900 ମିଟର । 

ବ୍ୟୁପତ୍ତି 
ସପୁତରାର ଅର୍ଥ " ସର୍ପମାନଙ୍କ  ଆବାସ " । ଏଠାରେ ନିକଟରେ ବହି ଯାଉଥିବା ସର୍ପଗଙ୍ଗା ନଦୀର ତଟରେ ସର୍ପ ମୂର୍ତିକୁ ଆଦିବାସୀ ମାନଙ୍କଦ୍ୱାରା ହୋଲି ସମୟରେ ପୂଜା କରାଯାଇଥାଏ । 

ସପୁତରା ସୁରାଟରୁ ୧୭୨ କିଲୋମିଟର ଦୂରରେ ଓ ମୁମ୍ବାଇଠାରୁ ୨୫୦ କିଲୋମିଟର ଦୂରରେ ଅବସ୍ଥିତ । ମହାରାଷ୍ଟ୍ର ରାଜ୍ୟ ସୀମାରେଖା ଏଠାରୁ ପ୍ରାୟ ୪ କିଲୋମିଟର ଦୂର ଦେଇ ଯାଇଛି । 
ସପୁତରାକୁ ଏକ ଉନ୍ନତ ଶୈଳ ନିବାସ କରିବା ପାଇଁ ସମସ୍ତ ପ୍ରକାର ସୁବିଢା ଦିଅ ଯାଇଛି । ଏଠାରେ ପରବତୟା ଆବାସ , ସ୍ୱୀମିଂ  ପୁଲ , ବୋଟ କ୍ଲବ , ଥିଏଟର , ରୋପ-ୱେର ବ୍ୟବସ୍ଥା କରାଯାଇଛି । ଏଠାରେ ଏକ ମିଉଜିଅମ ମଧ୍ୟ ରହିଛି । ସପୁତରାଠାରୁ ୬୦ କିଲୋମିଟର ଦୂରରେ ବରଦୀପଡା ଅଭୟାରଣ୍ୟ ଓ ୫୨ କିଲୋମିଟର ଦୂରରେ ଗିରା ଜଳପ୍ରପାତ ଦର୍ଶନୀୟ ସ୍ଥାନ ହିସାବରେ ରହିଛି ।

ଦର୍ଶନୀୟ ସ୍ଥାନ ସବୁ 

 କଳାକାର ଗ୍ରାମ - ଏଠାରେ  ପଲ୍ଲି ନିର୍ମିତ କୁଟୀର ଶିଳ୍ପ ଜିନିଷ ସବୁ ମିଳିଥାଏ। ଏଠାରେ ମଧ୍ୟ ପରଜ୍ଯତତ ମାନଙ୍କ ପାଇଁ ରହଣିର ବ୍ୟବସ୍ଥା ରହିଛି । 
 ବଂଶଡା ଜାତୀୟ ପାର୍କ - DFOଙ୍କଠାରୁ ଅନୁମତି ନେଇ ଏଠାକୁ ଭ୍ରମଣ ପାଇଁ ଯାଇ ହୁଏ । 
 ପୂର୍ଣା ଅଭୟାରଣ୍ୟ - ଏହା ମହଲଠାରେ ଅବସ୍ଥିତ 
 ସାତପୁର ହ୍ରଦରେ ବୋଟିଙ୍ଗ 
 ସାନ ରାଇଜ ପୋଇଣ୍ଟ 
 ରୋପ ୱେ
 ଗିରା ପ୍ରପାତ 
 ଗୀରାମଲ ପ୍ରପାତ
 ସାବରି ଧାମ 

 Gira Falls: Is an excursion option  52 km from Saputara. Best during the months of June to November.
 Giramal Fall: Water fall in Purna wild-life century near Girmal village on Gira river.
 Shabri Dham: Shabri mata temple located near Subir village on Ahwa-Navapur road.
 Gardens
 Rose Garden, a garden with many varieties of roses.
 Step Garden, a garden set up in steps. On the steps are laid plants and flower pots
 Lake Garden, on the banks of Saputara Lake

ଯାତାୟତ ସୁବିଧା 
 ଏଠାରୁ ୪୬ କିଲୋମିଟରରେ ହିନ୍ଦୁ ଧର୍ମ ସ୍ଥଳୀ ସପ୍ତଶ୍ରୁଙ୍ଗୀକୁ ଯାଇ ହୁଏ । ଏଠାକୁ ଆସିବାକୁ ସୁରାଟ ବିମାନ  ବନ୍ଦର ନିକଟତମ । ଏହା ୧୭୨ କିୟମିଟର ଦୂରରେ ଅଛି । ନିକଟସ୍ଥ ରେଳ ଷ୍ଟେସନ ବିଳିମୋରଠାରେ ରହିଛି ।

ଗ୍ୟାଲେରି

ଆଧାର ସବୁ
୭୦୪ ଗ୍ରେଗୋରି ପାଞ୍ଜି ଅନୁସାରେ ଏକ ସାଧାରଣ ବର୍ଷ ଅଟେ |

ଘଟଣା

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ଅଜ୍ଞାତ ତିଥି ଘଟଣା

ଜନ୍ମ

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ମୃତ୍ୟୁ

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ଆଧାର 

]

୭୦୪
ବଟ ତିଆରି ବର୍ଷ ଲେଖା
ପଦ୍ମିନୀ ରାମଚନ୍ଦ୍ରନ୍ (୧୨ ଜୁନ ୧୯୩୨ - ୨୪ ସେପ୍ଟେମ୍ବର ୨୦୦୬)  ଜଣେ ଭାରତୀୟ ଅଭିନେତ୍ରୀ ଏବଂ ଭରତନାଟ୍ୟମ ନୃତ୍ୟଶିଳ୍ପୀ ଯିଏକି ୨୫୦ରୁ ଅଧିକ ଭାରତୀୟ ଚଳଚ୍ଚିତ୍ରରେ ଅଭିନୟ କରିଥିଲେ । ସେ ତାମିଲ, ହିନ୍ଦୀ, ମାଲାୟାଲମ, ତେଲୁଗୁ ଏବଂ ଋଷିଆ ଭାଷା ଚଳଚ୍ଚିତ୍ରରେ ଅଭିନୟ କରିଥିଲେ ।

ପ୍ରାରମ୍ଭ ଜୀବନ
ପଦ୍ମିନୀ ତ୍ରିଭାନ୍ଦ୍ରମ (ବର୍ତ୍ତମାନର ଥିରୁବନନ୍ତପୁରମ)ରେ ଜନ୍ମଗ୍ରହଣ କରିଥିଲେ ଏବଂ ସେହି ସମୟରେ ରାଜସ୍ଥାନର ତ୍ରାଭାନକୋର (ବର୍ତ୍ତମାନ ଭାରତୀୟ କେରଳ ରାଜ୍ୟ) ଏକ ମାଲାୟାଲି ଭାଷାଭାଷୀ ପରିବାରରେ ଜନ୍ମ ହୋଇଥିଲେ । ସେ ଶ୍ରୀ ଥାନକପ୍ପାନ ପିଲ୍ଲାଇ ଏବଂ ସରସ୍ୱତୀ ଆମ୍ମାଙ୍କର ଦ୍ୱିତୀୟ ଝିଅ ଥିଲେ ।

ବୃତ୍ତି
୧୬ ବର୍ଷ ବୟସରେ ପଦ୍ମିନୀ ହିନ୍ଦୀ ଚଳଚ୍ଚିତ୍ର କଳ୍ପନା (୧୯୪୮)ରେ ନୃତ୍ୟଶିଳ୍ପୀ ଭାବରେ ଅଭିନୟ କରିଥିଲେ ଏବଂ ତାଙ୍କ ପେଶା ଆରମ୍ଭ କରିଥିଲେ । ସେ ନିଜ କ୍ୟାରିୟରର ପ୍ରଥମ ଚୁକ୍ତିରେ ପ୍ରାୟ ୩୦ ବର୍ଷ ଧରି କ୍ରମାଗତ ଭାବରେ ଚଳଚ୍ଚିତ୍ରରେ ଅଭିନୟ କରିଥିଲେ । ସେ ୧୯୫୭ ମସିହାରେ ଭାରତୀୟ-ସୋଭିଏତ୍ ଚଳଚ୍ଚିତ୍ର ଯାତ୍ରା ବିଉଣ୍ଡ୍ ଥ୍ରି ସୀ (ହିନ୍ଦୀ ସଂସ୍କରଣ: ପରଦେଶୀ)ରେ ମଧ୍ୟ ଅଭିନୟ କରିଥିଲେ, ଯାହା ଋଷର ଭ୍ରମଣକାରୀ ଆଫାନାସୀ ନିକିତିନଙ୍କ ଯାତ୍ରା ଉପରେ ଆଧାରିତ, ଯାହାକୁ ତିନି ସମୁଦ୍ରର ଏକ ଯାତ୍ରା କୁହାଯାଏ ।

ସେ କଂଗ୍ରେସ ଦଳର ସଦସ୍ୟ ଥିଲେ ଏବଂ ୧୯୬୭ ଏବଂ ୧୯୭୧ ଲୋକ ସଭା ତଥା ଦଳ ପାଇଁ ବିଧାନ ସଭା ନିର୍ବାଚନ ସମୟରେ ଅନେକ ରାଜନୈତିକ ବୈଠକରେ ଭାଷଣ ଦେଇଥିଲେ । ସ୍ୱର୍ଗତ ସଞ୍ଜୀବ କୁମାରଙ୍କ ସହ ହିନ୍ଦୀ ଚଳଚ୍ଚିତ୍ର ଚନ୍ଦା ଅର ବିଜଲିରେ ଅଭିନୟ ପାଇଁ ପଦ୍ମିନୀଙ୍କୁ ପ୍ରଶଂସା କରାଯାଇଥିଲା । ପଦ୍ମିନୀଙ୍କ ପ୍ରିୟ ନିର୍ଦ୍ଦେଶକମାନେ ହେଲେ ରାଜ କପୁର, ଭି ଶାନ୍ତିରାମ, ଗୁରୁ ଦତ୍ତ, ଶ୍ରୀଧର ଏବଂ କେ ଏସ୍ ଗୋପାଳକୃଷ୍ଣନ୍ ।

ବ୍ୟକ୍ତିଗତ ଜୀବନ
୧୯୬୧ ମସିହାରେ ପଦ୍ମିନୀ ଆମେରିକାର ଚିକିତ୍ସକ ରାମଚନ୍ଦ୍ରନଙ୍କୁ ବିବାହ କରିଥିଲେ । ତାଙ୍କ ସ୍ୱାମୀ ଆମେରିକାରେ ଯୋଗ ଦେବା ପରେ ସେ ସଙ୍ଗେ ସଙ୍ଗେ ଚଳଚ୍ଚିତ୍ରରୁ ଅବସର ନେଇଥିଲେ,ଏବଂ ପାରିବାରିକ ଜୀବନ ଉପରେ ଧ୍ୟାନ ଦେଇଥିଲେ । ଏହି ଦମ୍ପତିଙ୍କର ଗୋଟିଏ ପୁତ୍ର ଥିଲେ, ଯିଏ ୧୯୬୩ରେ ଜନ୍ମଗ୍ରହଣ କରିଥିଲେ । ସେ ବର୍ତ୍ତମାନ ନ୍ୟୁ ଜର୍ସିର ହିଲ୍ସଡେଲରେ ରୁହନ୍ତି ଏବଂ ୱାର୍ଣ୍ଣର ବ୍ରଦର୍ସଙ୍କ ପାଇଁ କାମ କରନ୍ତି । ବିବାହର ଷୋହଳ ବର୍ଷ ପରେ, ୧୯୭୭ ମସିହାରେ, ପଦ୍ମିନୀ ନ୍ୟୁ ଜର୍ସିରେ ଏକ ଶାସ୍ତ୍ରୀୟ ନୃତ୍ୟ ବିଦ୍ୟାଳୟ ଖୋଲିଥିଲେ, ଯାହାର ନାମ ପଦ୍ମିନୀ ସ୍କୁଲ ଅଫ ଫାଇନ ଆର୍ଟ ଥିଲା । ଆଜି ତାଙ୍କ ବିଦ୍ୟାଳୟ ଆମେରିକାର ସର୍ବ ବୃହତ ଭାରତୀୟ ଶାସ୍ତ୍ରୀୟ ନୃତ୍ୟ ଅନୁଷ୍ଠାନ ଭାବରେ ପରିଗଣିତ ହୋଇଛି । ଅଭିନେତ୍ରୀ ସୁକୁମାରୀ, ପଦ୍ମିନୀ ଏବଂ ତାଙ୍କ ଭଉଣୀମାନଙ୍କ ପ୍ରଥମ ସମ୍ପର୍କୀୟ ଥିଲେ । ପ୍ରସିଦ୍ଧ ନୃତ୍ୟଶିଳ୍ପୀ ଶୋଭନା ପଦ୍ମିନୀଙ୍କ ଭାଣିଜୀ ଥିଲେ ।

ମୃତ୍ୟୁ
୨୪ ସେପ୍ଟେମ୍ବର ୨୦୦୬ରେ ଚେନ୍ନାଇ ଆପୋଲୋ ହସ୍ପିଟାଲରେ ହୃଦଘାତରେ ପଦ୍ମିନୀଙ୍କ ମୃତ୍ୟୁ ହୋଇଥିଲା (ସେତେବେଳେ ୭୬ ବର୍ଷ ବୟସ) । ପୂର୍ବ ଦିନ ସେ ତାମିଲନାଡୁର ସିଏମ ଏମ କରୁଣାନିଧିଙ୍କ ସହ ସାକ୍ଷାତ ସମୟରେ ହୃଦଘାତର ଶିକାର ହୋଇଥିଲେ ।

ପୁରସ୍କାର
 ୧୯୫୪ - ଶ୍ରେଷ୍ଠ ଅଭିନେତ୍ରୀ ପାଇଁ ଚଳଚ୍ଚିତ୍ର ପ୍ରଶଂସକ ସଂଘ ପୁରସ୍କାର 
 ୧୯୫୭ - ମସ୍କୋ ଯୁବ ମହୋତ୍ସବରୁ "ଶ୍ରେଷ୍ଠ ଶାସ୍ତ୍ରୀୟ ନୃତ୍ୟଶିଳ୍ପୀ ପୁରସ୍କାର"
 ୧୯୫୮ - ମାଡ୍ରାସ ରାଜ୍ୟ ସରକାରଙ୍କ ତରଫରୁ କଲାମମାନି ପୁରସ୍କାର 
 ୧୯୫୯ - ଶ୍ରେଷ୍ଠ ଅଭିନେତ୍ରୀ ପାଇଁ ଚଳଚ୍ଚିତ୍ର ପ୍ରଶଂସକ ସଂଘ ପୁରସ୍କାର 
 ୧୯୬୦ - ଆଫ୍ରୋ-ଏସୀୟ ଚଳଚ୍ଚିତ୍ର ମହୋତ୍ସବରେ ଭେରାପାଣ୍ଡିଆ କାଟାବୋମ୍ୟାନ ପାଇଁ ମେରିଟ୍ ସାର୍ଟିଫିକେଟ୍ 
 ୧୯୬୧ - ଶ୍ରେଷ୍ଠ ଅଭିନେତ୍ରୀ ପାଇଁ ଚଳଚ୍ଚିତ୍ର ପ୍ରଶଂସକ ସଂଘ ପୁରସ୍କାର 
 ୧୯୬୬ - କାଜଲଙ୍କ ପାଇଁ ଶ୍ରେଷ୍ଠ ସହାୟକ ଅଭିନେତ୍ରୀ ପାଇଁ ଫିଲ୍ମଫେୟାର ପୁରସ୍କାର 
 ୧୯୬୬ - ଶ୍ରେଷ୍ଠ ଅଭିନେତ୍ରୀ ପାଇଁ ଚଳଚ୍ଚିତ୍ର ପ୍ରଶଂସକ ସଂଘ ପୁରସ୍କାର 
 ୧୯୭୦ - ତିଲାନା ମୋହନମ୍ବଲଙ୍କ ପାଇଁ ଶ୍ରେଷ୍ଠ ଅଭିନେତ୍ରୀ ପାଇଁ ତାମିଲନାଡୁ ରାଜ୍ୟ ଚଳଚ୍ଚିତ୍ର ପୁରସ୍କାର 
 ୧୯୯୦ - ଫିଲ୍ମଫେୟାର ଲାଇଫ୍ ଟାଇମ୍ ଆଚିଭମେଣ୍ଟ ଆୱାର୍ଡ
 ୨୦୦୦ - ତାମିଲନାଡୁ ରାଜ୍ୟ ଚଳଚ୍ଚିତ୍ର ସମ୍ମାନ ସମ୍ମାନ - କାଲାଇଭାନାର ପୁରସ୍କାର

ଆଧାର

୧୯୩୨ ଜନ୍ମ
୨୦୦୬ ମୃତ୍ୟୁ
ଭାରତୀୟ ଅଭିନେତ୍ରୀ
ଧଣିଆ ଏକ ଗୁଳ୍ମ ଜାତୀୟ ଉଦ୍ଭିଦ ଯାହା ୩୦ରୁ ୯୦ ସେ.ମି. ଯାଏ ବଢ଼ିଥାଏ। ଏହା ଏକ ଭଲ ମସଲା ଭାବେ ଲୋକପ୍ରିୟ। ଏହି ଗଛ ସିଧା ବଢେ, ଏହାର କାଣ୍ଡ ନରମ, ପତ୍ର ଗୁଡ଼ିକ ଛୋଟ ଛୋଟ ଶିରାଶିରା, ଫୁଲ ଧଳା ରଙ୍ଗର। ଏହାର ଫଳ ଗୋଲ ଓ ବାଦାମୀ ରଙ୍ଗର। ଏହାର ପତ୍ର ଓ ଫଳ ଭଭୟକୁ ମସଲା ରୂପେ ବ୍ୟବହାର କରାଯାଏ।

ବିବିଧ ଭାଷାରେ ନାମ

ବ୍ୟବହାର

ଔଷଧୀୟ 

 ଏହାକୁ କ୍ଷୁଧା ବର୍ଦ୍ଧକ ରୂପେ ବ୍ୟବହାର କରାଯାଏ।
 ପେଟର ବିକୃତି, ବାୟୁ ଆଦି ଦୂର କରେ।
 ଆକସ୍ମିକ ପେଶୀ ସଂକୋଚନ, ମୁର୍ଚ୍ଛା ଆଦିରେ ଏହା ଗୁଣକାରୀ।
 ପାକସ୍ଥଳୀର କ୍ଷମତା ବଢାଏ।
 ଦରଜ କରୁଥିବା ଗଣ୍ଠିରେ ଲଗାଇଲେ ଏହା ବଥା କମାଏ।
 ଔଷଧାଦିକୁ ସୁଗନ୍ଧିତ କରିବାପାଇଁ ଏହାର ବହୁଳ ବ୍ୟବହାର ହୋଇଥାଏ।

ଅନ୍ୟାନ୍ୟ 

 ଧଣିଆ  ଏକ ଭଲ ମସଲା। ଏହାର ମଞ୍ଜିକୁ ଓ ପତ୍ରକୁ ମସଲା ରୂପେ ଅନେକ ପ୍ରକାରର ଭାରତୀୟ ବ୍ୟଞ୍ଜନରେ ବ୍ୟବହାର କରାଯାଏ। ଏହାର ପତ୍ର ସହିତ ତେନ୍ତୁଳି ମିଶାଇ ସ୍ୱାଦିଷ୍ଠ ଚଟଣୀ ମଧ୍ୟ କରାଯାଏ। ଧଣିଆ ମଞ୍ଜିକୁ ପାନର ମସଲା ରୂପେ ମଧ୍ୟ ଉପଯୋଗ କରାଯାଏ।

ଆଧାର

ଅଧିକ ତଥ୍ୟ 

 Plants That Heal by Dr. J C Kurian, Oriental Watchman Publishing House, Pune, India

ମସଲା
କଣାଦ (ମୁନି) ହେଉଛନ୍ତି ବୈଦିକ ଭାରତର ଜଣେ ମୁନି ତଥା ବିଶିଷ୍ଟ ଦାର୍ଶନିକ ଗ୍ରନ୍ଥ ବୈଶେଷିକର ପ୍ରଣେତା । ବୈଶେଷିକ ଗ୍ରନ୍ଥ ପ୍ରାଚୀନ ଭାରତ ଏକ ବିଶିଷ୍ଟ ଗ୍ରନ୍ଥ ଯେଉଁଥିରେ ଧର୍ମ, ବିଜ୍ଞାନ ତଥା ଭାରତୀୟ ଦର୍ଶନର ଅଦ୍ଭୁତ ସମନ୍ୱୟ ଘଟିଛି । ଗ୍ରନ୍ଥଟିରେ ମୂଳତଃ ବସ୍ତୁତତ୍ତ୍ୱ ତଥା ଆଣବିକ ତତ୍ତ୍ୱ ବିଷୟରେ ସବିଶେଷ ବ୍ୟାଖ୍ୟା ରହିଛି । ଏକ ଅଧ୍ୟୟନ ଅନୁସାରେ, ସମକାଳୀନ ପୃଥିବୀରେ ଆଣବିକ ତତ୍ତ୍ୱ ସମ୍ବନ୍ଧରେ ଯାହାସବୁ ପ୍ରଚଳିତ ଧରଣା ରହିଥିଲା କଣାଦଙ୍କ ସୂତ୍ର ସେସବୁ ତୂଳନାରେ ବହୁ ଉନ୍ନତ ତଥା ବର୍ତ୍ତମାନର ଆଣବିକ ତତ୍ତ୍ୱର ନିକଟବର୍ତ୍ତୀ ।

ପରିଚୟ 
କଣାଦଙ୍କ ଜୀବନୀ ବିଷୟରେ ବିଶେଷ କିଛି ପ୍ରାମାଣିକ ତଥ୍ୟ ନାହିଁ । ତେବେ ସେ ଖ୍ରୀଷ୍ଟପୂର୍ବ ଷଷ୍ଠ ଶତାବ୍ଦୀରୁ ଦ୍ୱିତୀୟ ଶତାବ୍ଦୀ ମଧ୍ୟରେ ରହିଥିବାର ଅନୁମାନ କରାଯାଏ । ତାଙ୍କ ନାମ କଣାଦର ମୂଳ ଶବ୍ଦ "କଣ" ଅର୍ଥ ଅଣୁ । ପ୍ରାଚୀନ ଭାରତରେ କଣାଦ ହିଁ ପ୍ରତିପାଦନ କରିଯାଇଛନ୍ତି ଯେ ପ୍ରତ୍ୟେକ ପଦାର୍ଥର ମୂଳ କଣିକା ହେଉଛି ଅଣୁ । ଅତଏବ ବୈଜ୍ଞାନିକ ଜନ ଡାଲଟଙ୍କ ବହୂ ପୂର୍ବରୁ ଋଷି କଣାଦ ଏହି ତତ୍ତ୍ୱ ପରିପ୍ରକାଶ କରିଥିଲେ ଯେ ସମସ୍ତ ଦ୍ରବ୍ୟ ବାସ୍ତବରେ ଅଣୁମାନଙ୍କର ସମଷ୍ଟି ।  ତେବେ ଅଣୁ, ପରମାଣୁ ସହ ଜଗତର ସମ୍ପର୍କ ଏବଂ ଏହାର ଦାର୍ଶନିକ ତତ୍ତ୍ୱ ସମ୍ପର୍କରେ ସେ ତାଙ୍କର ପ୍ରଖ୍ୟାତ ଗ୍ରନ୍ଥ ବୈଶେଷିକ ସୂତ୍ରରେ ସବିଶେଷ ବିବରଣୀ ଲେଖିଯାଇଛନ୍ତି । ସେ ଗ୍ରନ୍ଥ କଣାଦ ସୂତ୍ର ନାମରେ ମଧ୍ୟ ପରିଚିତ ।

କଣାଦଙ୍କ ଅଣୁ ତତ୍ତ୍ୱ 
କଣାଦଙ୍କ ଦାର୍ଶନିକ ତତ୍ତ୍ୱରେ ଏହି ବିଶ୍ୱ ବ୍ରହ୍ମାଣ୍ଡର ଉତ୍ପତ୍ତି ତଥା ସ୍ଥିତି ସମ୍ପର୍କରେ କୁହାଯାଇଛି । ପ୍ରତ୍ୟେକ ଦ୍ରବ୍ୟର ମୂଳ କଣିକା ଯେ ଅଣୁ ଏହା ତର୍କ ତଥା ବାସ୍ତବିକ ସ୍ଥିତି ମାଧ୍ୟମରେ ବୁଝାଇଦିଆଯାଇଛି । ସେ ଏକଥା ମଧ୍ୟ କହିଥିଲେ ଯେ ପ୍ରତ୍ୟେକ ବସ୍ତୁକୁ କ୍ଷୁଦ୍ରତମ କଣିକା ଆସିବା ପର୍ଯ୍ୟନ୍ତ ଭାଗ କରାଯାଇପାରିବ । ସେହି କ୍ଷୁଦ୍ରତମ କଣିକା ହେଉଛି ପରମାଣୁ ଯା କି ଆଉ ଅଧିକ ଭାଗ କରାଯାଇପାରିବ ନାହିଁ ।

ଏହିପରିଭାବେ ସେ ପରମାଣୁ ତତ୍ତ୍ୱକୁ ମାଧ୍ୟମରେ ଆତ୍ମା ବା ଆତ୍ମନ୍‌କୁ ଅନୁଭବ କରିବା ତଥା ମୋକ୍ଷ ଲାଭ କରିବା ନିମିତ୍ତ ଏକ ଅଣପାରମ୍ପରିକ ପଦ୍ଧତି ବିଷୟରେ ପର୍ଯ୍ୟାପ୍ତ ଆଲୋଚନା କରିଯାଇଛନ୍ତି । ସୃଷ୍ଟିର ମୂଳତତ୍ତ୍ୱକୁ ବୁଝାଇବାକୁ ଯାଇ କଣାଦ ଛଅଟି ତତ୍ତ୍ୱ ବିଷୟରେ ବର୍ଣ୍ଣନା କରିଛନ୍ତି । ସେଗୁଡିକ ହେଲା, ଦ୍ରବ୍ୟ, ଗୁଣ, କର୍ମଣ,ସାମାନ୍ୟ, ବିଶେଷ ଏବଂ ସମବାୟ । ତାଙ୍କ ମତରେ ଏହି ଛଅଟି ତତ୍ତ୍ୱ ମାଧ୍ୟମରେ ସମସ୍ତ ପଦାର୍ଥକୁ ବର୍ଣ୍ନନ ତଥା ଅନୂଶୀଳନ କରିହେବ । ପୁଣି ସମସ୍ତ ଦ୍ରବ୍ୟ ହେଉଛି ନଅ ପ୍ରକାରର । ତନ୍ମଧ୍ୟରୁ କିଛି ଅଣୂ ସମ୍ପନ୍ନ, କିଛି ଅଣୁ ବିହୀନ ଏବଂ ଅନ୍ୟ ସବୁ ସର୍ବ ବ୍ୟାପକ ।

କଣାଦଙ୍କ ସୂତ୍ର ଅନୁସାରେ ପରମାଣୁ ହେଉଛି ଏକ ଅକ୍ଷୟ କଣିକା ଯାହାକୁ ଆଉ ଭାଗ କରିହେବ ନାହିଁ ।  ତାଙ୍କ ମତରେ ପରମାଣୁ ମାତ୍ର  ଦୁଇଟି ଅବସ୍ଥାରେ ଅବସ୍ଥାନ କରିପାରିବେ , ଯଥା ସଂପୂର୍ଣ୍ଣ ସ୍ଥିର ଏବଂ  ଚଳନଶୀଳ । କଣାଦଙ୍କ ଅଣୁତତ୍ତ୍ୱ ଏହି ଯେ ଅଣୁସବୁ ଅକ୍ଷୟ ଏବଂ ତେଣୁ ଅମର । ଅଣୁସବୁ ଏତେ ଛୋଟ ଯେ ଖାଲି ଆଖିକୁ ଦେଖଯାଆନ୍ତି ନାହିଁ  । ନିମିଷକରେ ଏହା ପଦାର୍ଥ ଗଠନ କରି ନିଜର ସ୍ଥିତି ଜାହିର କରିବା ସହ ନିମିଷକରେ ସେ  ଉଭେଇ ଯାଆନ୍ତି । ବୈଶେଷିକରେ ମାଧ୍ୟମରେ ସେ ପୁଣି ଉଲ୍ଲେଖ କରିଛନ୍ତି ଯେ, ଏକ ପ୍ରକାରର ଅଣୁ ପରସ୍ପର ସହ ସଂଯୋଗ ହୋଇ ଦ୍ୱିଅଣୁକ, ତ୍ରିଅଣୁକ ଭଳି ଯୌଗିକ ସ୍ଥିତି ସୃଷ୍ଟି କରିଥାନ୍ତି । ସେ ପୁଣି ଉଲ୍ଲେଖ କରିଛନ୍ତି ଯେ  ପରମାଣୁସବୁ ଉତ୍ତାପର ଉପସ୍ଥିତିରେ ପରସ୍ପର ସହ ବିଭିନ୍ନ ପ୍ରକାରେ ଯୋଡି ହୋଇ ଦ୍ରବ୍ୟ ମଧ୍ୟରେ ବିଭିନ୍ନ ରାସାୟନିକ ପରିବର୍ତ୍ତନ କରାଇବାରେ ସକ୍ଷମ ହୋଇଥାନ୍ତି । ତାଙ୍କ ମତରେ ମାଟିହାଣ୍ଡି କଳା ପଡିଯିବା ଏବଂ କଞ୍ଚା ଫଳ ପାଚିବା ଏହାର ଗୋଟିଏ ଗୋଟିଏ ଉଦାହରଣ । କଣାଦଙ୍କ ଏକ ସ୍ୱୟଂସିଦ୍ଧ ତତ୍ତ୍ୱ ଅନୁସାରେ ସେ ଚାରି ପ୍ରକାର ପରମାଣୁର ଅନୁଧ୍ୟାନ କରିଥିଲେ, ଦୁଇଟି ବସ୍ତୁତ୍ୱ ସହ ଏବଂ ଅନ୍ୟ ଦୁଇଟି ବସ୍ତୁତ୍ୱ ବିହୀନ ।  ତେବେ ଉଭୟ ଦ୍ରବ୍ୟ ଚାରୋଟି ପରମାଣୁ ବିଶିଷ୍ଟ । କଣାଦଙ୍କ ଏହି ପରମାଣୁ ତତ୍ତ୍ୱ ତତ୍‌କାଳୀନ ପ୍ରାଚୀନ ଗ୍ରୀକରେ ପ୍ରଚଳିତ ପରମାଣୁ ତତ୍ତ୍ୱଠାରୁ ସମ୍ପୂର୍ଣ୍ଣ ଅଲଗା ଥିଲା । ପ୍ରାଚୀନ ଗ୍ରୀକରେ ପ୍ରଚଳିତ ଧାରଣା ଅନୁସାରେ ସମସ୍ତ ପରମାଣୁର ନିଜସ୍ୱ ଧର୍ମ ଏକାପରି ହେଲେ ଏମାନଙ୍କର ସଂଖ୍ୟା ଭେଦରେ ଦ୍ରବ୍ୟର ଗୁଣ ଭେଦ ପରିଦୃଶ୍ୟ ହୁଏ । କିନ୍ତୁ କଣାଦଙ୍କ ପରମାଣୁ ତତ୍ତ୍ୱ କହେ, ଅଲଗା ଅଲଗା ଦ୍ରବ୍ୟର ପରମାଣୁର ନିଜସ୍ୱ ଧର୍ମ ଅଲଗା ହୋଇଥାଏ ।

ଆଧାର 

ହିନ୍ଦୁ ପୁରାଣ
ଓମ୍, ୨୦୧୪ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୁଧାକର ବସନ୍ତ ଏବଂ ସମରେଶ ରାଉତରାୟ । ସୁଧାକର ବସନ୍ତ କଥାଚିତ୍ରଟିର ଚିତ୍ରନାଟ୍ୟ ଏବଂ ନିର୍ଦ୍ଦେଶନା ଦେଇଥିଲେ । ଭିଗ୍‌ନାଜ୍ ରକ୍ ବ୍ୟାଣ୍ଡ ଏହି କଥାଚିତ୍ରଟିର ଗୀତଗୁଡ଼ିକର ସ୍ୱର ସଂଯୋଜନା କରିଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସମ୍ବିତ ଆଚାର୍ଯ୍ୟ ଏବଂ ପ୍ରକୃତି ମିଶ୍ର । ସୁଧାକର ବସନ୍ତ, ସମରେଶ ରାଉତରାୟ, ସରୋଜ ଦାସ, ଗୁଡ୍ଡୁ, ଇଲୁ ବାନାର୍ଜୀ, ସଲିଲ ମିତ୍ର, ତୃପ୍ତି ପଣ୍ଡା, ପିଣ୍ଟୁ ନନ୍ଦ, ପ୍ରତିଭା ସାହୁ ଆଦି କଳାକାରମାନେ କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଅଭିନୟ
 ସମ୍ବିତ ଆଚାର୍ଯ୍ୟ
 ପ୍ରକୃତି ମିଶ୍ର
 ସୁଧାକର ବସନ୍ତ
 ସମରେଶ ରାଉତରାୟ
 ସରୋଜ ଦାସ
 ଗୁଡ୍ଡୁ
 ଇଲୁ ବାନାର୍ଜୀ
 ସଲିଲ୍ ମିତ୍ର
 ପିଣ୍ଟୁ ନନ୍ଦ
 ତୃପ୍ତି ପଣ୍ଡା
 ପ୍ରତିଭା ସାହୁ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ଭିଗ୍‌ନାଜ୍ ରକ୍ ବ୍ୟାଣ୍ଡ ।

ଗୀତ

ଆଧାର

ବାହାର ଆଧାର
 

୨୦୧୪ର ଓଡ଼ିଆ କଥାଚିତ୍ର